Folketing
2005-03-29

Så tror jeg kun, vi mangler ét spørgsmål, men til gengæld et, der har været temmelig centralt: Hvem er det, der skal betale for de tomme pladser? Lige før kunne jeg forstå på ministeren, at det handler om, at regionerne skal bære den udgift, men hvis vi nu er enige om, at i modsætning til på sygehusområdet har regionerne ikke nogen selvstændige penge, er der kun to led tilbage, der kan betale for dem, nemlig kommunerne og staten, og hvem af dem skal betale for de tomme pladser? (Kort bemærkning).